Snutebladrullerne er uvanlige i og med at billene legger forholdene spesielt til rette for avkommet sitt ved å bygge hus til dem. Ofte gjør de dette ved å rulle sammen blader. Bjørkebladrulleren (), som lever på bjørk, gnager et S-formet snitt fra ytterkanten til midtnerven på hver side av et blad, nær roten. De ytterste delen av bladet henger nå bare fast i midtnerven, og kan lett rulles sammen til en "sigar". Billen "syr" bladene sammen ved å punktere dem med snuten. Hun gnager så ut en eller flere lommer i "sigaren" og legger et egg i hver av dem. Larven lever av det sammenrullede bladet, etter ca. 3 måneder kryper den ut, slipper seg ned på bakken og forpupper seg i jorden. Sigarrulleren lager et lignende kammer ved å folde sammen et eller flere blader til en kapsel. Den kan finnes på ulike slags løvtrær. Arten lever i bladruller laget av eikebladrulleren (, familien Attelabidae) på eik. På grunn av sitt snyltende levesett blir den gjerne kalt "gjøksnutebille". Noen arter lager ikke bladruller, men de voksne billene gnager skader i frukter eller plantevev, og larvene ernærer seg på det skadede vevet. En del arter regnes som skadegjørere på trær og busker. De aller fleste artene lever på busker og trær, noen få på urter.